**ZMIF U PREOBLIKOVANJU**

**“KRISTAL INVEST FOND”**

**NADZORNI ODBOR**

**IZVJEŠTAJ O SPROVOĐENJU**

**PLANA USKLAĐIVANJA I PLANA PREOBLIKOVANJA**

**ZMIF u preoblikovanju “KRISTAL INVEST FOND “AD BANJA LUKA**

**za period 01.01.2017. do 30.04.2018. godine**

Imajući u vidu odredbe Zakona o investicionim fondovima i rokove utvrđene istim Komisiji za hartije od vrijednosti Republike Srpske (u daljem tektu: Komisija) su na odobrenje podneseni Plan preoblikovanja, Plan usklađivanja te Prospekt i Statut ZMIF “Kristal invest fond “ad Banja Luka.

Komisija je dana 20.09.2016. Rješenjem odobrila :

-Plan preoblikovanja

-Plan usklađivanja

-Statut ZMIF u preoblikovanju „ Kristal invest fond“ ad Banja Luka

-Prospekt ZMIF u preoblikovanju Kristal invest fond“ ad Banja Luka

U skladu sa Pravilnikom o preoblikovanju zatvorenog investicionog fonda na jedinstvenom portalu tržišta kapitala u Republici Srpskoj objavljeni su :

-Plan preoblikovanja

-Plan usklađivanja

-Statut ZMIF u preoblikovanju „Kristal invest fond“ ad Banja Luka

-Prospekt ZMIF u preoblikovanju „Kristal invest fond“ ad Banja Luka

**Nadzorni odbor ZMIF u preoblikovanju “Kristal invest fond” ad Banja Luka (u daljem tekstu:Fond) je u skladu sa Zakonom o investicionim fondovima pratio provođenje Plana preoblikovanja i Plan uskladjivanja Fonda.**

Dana **05.07.2017 godine** održana je Skupština akcionara ZMIF u preoblikovanju“Kristal invest fond“ a.d. Banja Luka na kojoj su donesene odluke o djelimičnom preoblikovanju ZMIF u preoblikovanju Kristal invest fond a.d. Banja Luka u skladu sa zaključkom Komisije te osnivanju otvorenog akcijskog fonda "Opportunity Fund" i smanjenje kapitala ZMIF u preoblikovanju "Kristal invest fond" a.d. Banjaluka i emisijom akcija po osnovu smanjenja kapitala.

Dana **20.07.2017. godine** Komisija je donijela Rješenje kojim se Društvu za upravljanje investicionim fondovima „Kristal invest“ a.d. Banja Luka odobrava djelimično preoblikovanje ZMIF u problikovanju „Kristal invest fond“ ad Banja Luka, odobravaju se Prospekt i Statut za ZMIF u problikovanju „Kristal invest fond“ ad Banja Luka, te se odobrava Društvu za upravljanje investicionim fondovima „Kristal invest“ ad Banja Luka osnivanje i upravljanje Otvorenog akcijskog investicionog fonda sa javnom ponudom „Opportunity fund“.

Društvo za upravljanje investicionim fondovima Kristal Invest a.d. Banja Luka je preduzelo niz aktivnosti po rješenju Komisije od 20.07.2017. godine, između ostalog objavljen je Prospekt i Statut Otvorenog akcijskog investicionog fonda sa javnom ponudom „Opportunity fund“ u dnevnom listu dostupnom na cijeloj teritoriji Republike Srpske, te je objavljen Prospekt i Statut svih fondova kojim upravlja Društvo za upravljanje investicionim fondovima Kristal Invest a.d. Banja Luka na internet stranicama Društva i banjalučke berze.

Pored navedenog Društvo je podnijelo zahtjeve Centralnom registru hartija od vrijednosti a.d. Banja Luka zahtjeve za upis hartija od vrijednosti za ZMIF u problikovanju „Kristal Invest fond“ ad Banja Luka i za Otvoreni akcijski investicioni fonda sa javnom ponudom „Opportunity fund“.

**Kao rezultat navedenih aktivnosti je uspješno završena prva faza preoblikovanja ZMIF u problikovanju „Kristal invest fond“ ad Banja Luka i registracija hartija od vrijednosti u Centralnom registru hartija od vrijednosti a.d. Banja Luka kao i registracija i listiranje istih na banjalučkoj berzi.**

**U ovoj fazi preoblikovanja je u Otvoreni akcijski investicioni fonda sa javnom ponudom Opportunity fund preneseno 89 % imovine ZMIF u problikovanju „Kristal invest fond“ ad Banja Luka čime je najvećim dijelom realizovan odobreni Plan preoblikovanja te je Društvo u narednom periodu,do potpunog preoblikovanja, upravljalo sa ZMIF u problikovanju „ Kristal invest fond ad Banja Luka na način da se preostala imovina unovči te stvore uslovi za potpuno preoblikovanje.**

.

Dana 17.09.2017. godine Centralni registar hartija od vrijednosti a.d. Banja Luka je donio Rješenje o registraciji hartije Otvorenog akcijskog investicionog fonda sa javnom ponudom Opportunity fund oznake OPTP-U-A ,kao i registraciju hartije ZMIF u preoblikovanju "Kristal invest fond" a.d. Banjaluka oznake KRIP-R-B.

Komisija za kotaciju Banjalučke berze je na sjednici održanoj 22.09.2017. godine donijela Odluku o uvrštenju udjela oznake OPTP-U-A emitenta OAIF Opportunity fund Banja Luka na službeno berzansko tržište - tržište udjela otvorenih investicionih fondova. Broj udjela koji se uvrštava je 3.224.829.Trgovanje udjelima OPTP-U-A počinje 26.09.2017. godine.

Komisija za kotaciju Banjalučke berze je na sjednici održanoj 22.09.2017. godine donijela Odluku o uvrštenju akcija oznake KRIP-R-B emitenta ZMIF u preoblikovanju Kristal invest fond a.d. Banja Luka na službeno berzansko tržište - tržište akcija zatvorenih investicionih fondova. Broj akcija koji se uvrštava je 129.557.961 pojedinačne nominalne vrijednosti 1 KM. Trgovanje akcijama KRIP-R-B počinje 26.09.2017. godine.

**Nakon uspješno završene prve faze preoblikovanja ZMIF u preoblikovanju “Kristal invest fond” “ a.d. Banja Luka, Društvo za upravljanje investicionim fondovima Kristal invest ad Banja Luka je preuduzimalo aktivnosti realizacije druge faze,odnosno potpunog preoblikovanja ZMIF u preoblikovanju Kristal invest fond a.d. Banja Luka.**

U periodu 01.07.2017.-30.04.2018. godine, Društvo za upravljanje investicionim fondovima Kristal invest ad Banja Luka u cilju provođenja Plana usklađivanja i Plana preoblikovanja ZMIF u preoblikovanju Kristal Invest Fond AD Banja Luka je davalo prodajne naloge za akcije emitenata Sarajevo gas a.d. Istočno Sarajevo i Meridian a.d. Banja Luka na banjalučkoj berzi ali bez uspjeha.

Izuzev samostalnih pokušaja prodaja paketa akcija navedenih emitenata Društvo za upravljanje investicionim fondovima Kristal invest ad Banja Luka je u ime i za račun “Kristal invest fond” ad Banja Luka učestvovalo u svim zajedničkim pokušajima prodaja sa drugim Društvima za upravljenje investicionim fondovima kao i sa Investiciono razvojnom bankom Republike Srpske i sa Penzijskim rezervnim fondom Republike Srpske a.d. Banja Luka.

U ime i za račun ZMIF u peoblikovanju “Kristal invest fond” ad Banja Luka Društvo za upravljanje investicionim fondovima “Kristal invest “ad Banja Luka je, a u cilju provođenja Plana preoblikovanja i Plana usklađivanja, podnijelo Zahtjev za otkup udjela OMIF “Future fund” i OMIF “Maximus fund”na dan 30.03.2018. godine u skladu sa prospektima fondova kojim je predviđeno otvaranje dva puta godišnje.Imajući u vidu da je datum prvog otvaranja fonda 30.03.2018. godine te da se potpuno preoblikovanje ZMIF u peoblikovanju “Kristal invest fond” ad Banja Luka očekuje do 30.09.2018. te ograničenja definisana Zakonom o investicionim fondovima bilo je neophodno podnijeti zahtjev za otkup udjela prilikom prvog otvaranja.

Dana 13.03.2017. godine na banjalučkoj berzi je suspendovano trgovanje sa akcijama emitenta Dobojinvest a.d. Doboj te je ovom mjerom onemogućeno usklađivanje portfelja fonda sa važećim propisima.

Akcijama slijedećih emitenata se ne trguje na berzi i Društvo za upravljanje investicionim fondovima Kristal Invest a.d. Banja Luka nije u mogućnosti da uskladi učešće u vlasništvu navedenih emitenata:

-KTK Alhos a.d. Sokolac - pokrenut stečajni postupak,

-Novi bimeks a.d. Brčko- pokrenut stečajni postupak,

-Omnikom a.d. Doboj- preduzeće u procesu likvidacije,

-Sava a.d. Gradiška – preduzeće ne radi, nije pokrenut stečajni postupak, suspendovana sa trgovanja,

-Fabrika čarapa Srbinje - nije registrovano,stečajni postupak završen ali nije brisan kod nadležnog suda

-Elvaco a.d. Bijeljina- pokrenut stečajni postupak.

**U skladu sa stavom Komisije za hartije od vrijednosti Republike Srpske broj 01-11-CCLXIII-235/18 od 19.04.2018. godine imovina ZMIF u preoblikovanju „Kristal invest fond“ ad Banja Luka koja se nije mogla unovčiti u toku sprovođenja Plana usklađivanja i Plana preoblikovanja može se prenijeti u otvoreni investiconi fond a u cilju zašite interesa akcionara fonda i smanjenja troškova vođenja postupka likivdacije.**

Broj:180-1-NOZMIF/18

Datum:29.05.2018.g.

Predsjednik Nadzornog odbora

\_\_\_\_\_\_\_\_\_\_\_\_\_\_\_

Dubravka Đurek