ZMIF u preoblikovanju PRIJEDLOG

"KRISTAL INVEST FOND" a.d., Banja Luka

XIII SKUPŠTINA AKCIONARA

Broj:

Datum:

Na osnovu članova 85.,180.,180a., 180b., a u vezi sa članom 243d. Zakona o investicionim fondovima („Službeni glasnik RS broj 92/06 i 82/15), člana 281. Zakona o privrednim društvima (SL. Gl. RS br. 128/08, 58/09, 100/11 i 67/13), čl. 2., 3. i 4. Pravilnika o preoblikovanju zatvorenog investicionog fonda (Sl. Gl. RS br. 108/15) i 36. Statuta Zatvorenog mješovitog investicionog fonda sa javnom ponudom u preoblikovanju „KRISTAL INVEST FOND“ a.d. Banja Luka, Skupština akcionara Zatvorenog mješovitog investicionog fonda sa javnom ponudom u preoblikovanju „KRISTAL INVEST FOND“ a.d. Banja Luka je na svojoj sjednici, održanoj dana 29.06.2018.godine donijela

**ODLUKA**

**o potpunom preoblikovanju**

**ZMIF-a u preoblikovanju „KRISTAL INVEST FOND„ a.d. Banja Luka**

Član 1.

Ovom Odlukom se reguliše:

* Potpuno preoblikovanje ZMIF-a u preoblikovanju “KRISTAL INVEST FOND” a.d. Banja Luka u ONIF “CASH FUND”,
* Vrijednost osnovnog kapitala ZMIF u preoblikovanju „KRISTAL INVEST FOND“ a.d. Banja Luka, imovine i obaveza,
* Početna vrijednost imovine i obaveza ONIF “CASH FUND”,
* Način obračuna pripadajućeg broja udjela otvorenih investicionih fondova srazmjerno učešću u kapitalu ZMIF u preoblikovanju „KRISTAL INVEST FOND“ a.d. Banja Luka,
* Promjene na imovini i obavezama nakon datuma presjeka
* Obaveze Društva za upravljanje investicioni fondovima „Kristal invest“ ad Banja Luka

**Potpuno preoblikovanje ZMIF-a u preoblikovanju “KRISTAL INVEST FOND” a.d. Banja Luka**

Član 2.

ZMIF u preoblikovanju “KRSITAL INVEST FOND” a.d. Banja Luka u skladu sa Planom preoblikovanja odobrenim Rješenjem Komisije za hartije od vrijednosti broj 01-UP-52-517-3 /16 od 20.09.2016.godine i Odluke skupštine akcionara u Izmjenama i dopunama Plana preoblikovanja br. 97-1-SKZMIF/17 od 03.04.2016.godine odobrenim Rješenjem Komisije za hartije od vrijednosti broj:01-UP-52-339-3/17 vrši potpuno preoblikovanje ZMIF-a u preoblikovanju „KRISTAL INVEST FOND„ a.d. Banja Luka (u daljem tekstu: ZMIF u preoblikovanju) na način da se cjelokupna imovina zajedno sa svim obavezama ZMIF u preoblikovanju “KRISTAL INVEST FOND” a.d. Banja Luka, prenese na otvoreni investicioni fond čije će poslovno ime glasiti,odnosno pun naziv Fonda glasi:

* Otvoreni novčani investicioni fond sa javnom ponudom “CASH FUND” (u daljem tekstu:ONIF “CASH FUND”
* Skraćeni naziv:ONIF “CASH FUND”
* Fond nema svojstvo pravnog lica.

Vrijeme trajanja Fonda je neograničeno.

Član 3.

Datum obračuna vrijednosti imovine i utvrđivanja obaveza je 30.04.2018..godine.

**Vrijednost osnovnog kapitala,imovine i obaveza ZMIF-a u preoblikovanju**

Član 4.

ZMIF u preoblikovanju“KRISTAL INVEST FOND” a.d. Banja Luka, sa sjedištem u Ulici Milana Rakića br. 1., Banja Luka, upisano kod Okružnog privrednog suda Banja Luka, MBS: 7-14-00 MB:01956833, JIB 4401649100003 , koje zastupa Društvo za upravljanje investicionim fondom „KRISTAL INVEST„ a.d. Banja Luka, posluje kao akcionarsko društvo, registrovano prema propisima Republike Srpske, čija je osnovna djelatnost 64.30 djelatnost upravljanja fondovima, a upisani i uplaćeni osnovni kapital u visini od 129.557.961 KM a koji se sastoji od 129.557.961 akcija nominalne vrijednosti 1 KM za jednu akciju, sa akcionarima prema Izvještaju Centralnog registra hartija od vrijednosti Republike Srpske (u daljem tekstu: Registar).

Član 5.

Vrijednost imovine ZMIF u preoblikovanju, na dan 30.04.2018..godine, je 3.702.614,59

Iznos obaveza ZMIF u preoblikovanju na dan 30.04.2018.godine je 4.770,57 KM

Neto vrijednost imovine na dan 30.04.2018.godine je 3.697.884,02 KM.

Pregled pojedinačne imovine i obaveza ZMIF u preoblikovanju na dan 30.04.2018.godine je sastavni dio ove Odluke.

**Početna vrijednost imovine i obaveza ONIF “Cash Fund”**

Član 6.

Imovina koja se prenosi ONIF “Cash Fund” kao i vrijednost ukupne imovine utvrđuje se na dan 30.04.2018.godine i iznosi 3.702.614,59KM (slovima:trimilonasedamstodvije

hiljadešestočetrnaest i 59/100).

Obaveze koje se prenose u ONIF “ Cash Fund” kao i vrijednost istih utvrđuju se na dan 30.04.2018.godine i iznose 4.770,57 (slovima: četrihiljadesedamstosedamdeset I 57/100).

Neto vrijednost imovine ONIF “ Cash Fund” na dan 30.04.2018.godine iznosi 3.697.884,02 KM (slovima trimilonašestodevedesetsedamhiljadaosamstoosamdesetčetri i 02/100:).

Pregled pojedinačne imovine ONIF “Cash Fund” na dan 30.04.2018. godine je stavni dio ove Odluke, a isti će činiti početnu vrijednost imovine i obaveza ONIF “Cash Fund”.

**Način utvrđivanja srazmjere zamjene akcija u udjele**

Član 7.

Svaki akcionar će za 1 (jednu) akciju koju je imao u ZMIF u preoblikovanju dobiti 1 (jedan) udio u ONIF “ Cash Fund”.

Ukupan broj udjela u ONIF “ Cash Fund ” je 129.557.961

**Promjene na imovini i obavezama nakon datuma obračuna**

Član 8.

Sve promjene na imovini i obavezama koje nastanu od datuma obračuna, 30.04.2018.godine do dana upisa u registar otvorenih investicionih fondova, uticaće na iznos neto vrijednosti imovine koja je data u pregledima imovine koja se odvaja u otvorene investicione fondove i koji čine sastavni dio ove Odluke.

Poslovne promjene nastale između dana bilansa i dana upisa u Registar otvorenih fondova kod Komisije za hartije od vrijednosti i registracije udjela kod Centralnog registra hartija od vrijednosti vode se u poslovnim knjigama ZMIF u preoblikovanju “KRISTAL INVEST FOND”.

**Sudski postupci**

Član 9.

Svi sudski postupci u kojima je ZMIF u preoblikovanju “Kristal invest fond” stranka u postupku prenose se na ONIF “Cash Fund” .

Prava obaveze i potraživanja utvrđena sudskom odlukom u postupcima u kojima je stranka ZMIF u preoblikovanju “Kristal invest fond” stranka u postupku prenose se na ONIF “Cash Fund”.

Pregled sudskih postupaka u kojim je ZMIF u preoblikovanju “Kristal invest fond” stranka u postupku na dan 30.04.2018. godine je sastavni dio ove Odluke.

Sva prava odnosno potraživanja ZMIF u preoblikovanju “Kristal invest fond” ad Banja Luka koja proističu ili će proisteći iz stečajnih, sudskih i drugih postupaka ili likvidacija emitenta u kojim je povjerilac ili akcionar ZMIF u preoblikovanju “Kristal invest fond” odnosno koja su nastala na osnovu raspodjele stečajne i likvidacione imovine iz portfelja ZMIF u preoblikovanju “Kristal invest fond” ad Banja Luka i druga sporna ulaganja prenose se na otvoreni novcani investicioni fond “Cash Fund” u skladu sa Zakonom o investicionim fondovima i ovom Odlukom.

**Obaveze Društva za upravljanje investicionim fondovima Kristal Invest a.d. Banja Luka**

Član 10.

Društvo za upravljanje investicionim fondovima Kristal Invest a.d. Banja Luka dužno je osnovati ONIF “Cash Fund” te izvršiti sprovođenje potpunog preoblikovanja ZMIF u preoblikovanju “Kristal invest fond” u ONIF “Cash Fund”.

Društvo za upravljanje investicionim fondovima Kristal Invest a.d. Banja Luka će izdati vlasničke udjele u otvorenim fondovima iz stava 1. ovog člana u skladu Zakonom o investicionim fondovima.

Član 11.

Odluka stupa na snagu danom donošenja a primjenjuje se od dana dobijanja saglasnosti Komisije za hartije od vrijednosti Republike Srpske.

Ovlašćuje se Upravni odbor Društva za upravljanje investicionim fondovima „Kristal invest” ad Banja Luka da može izvršiti izmjene i dopune ove Odluke skladu sa zaključkom Komisije za hartije od vrijednosti Republike Srpske.

Predsjednik Skupštine akcionara

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dostavljeno:

* Skupštini akcionara
* Nadzornom odboru
* Izvršnim direktorima
* Komisiji za hartije od vrijednosti Republike Srpske
* Centralni registar hartija od vrijednosti Republike Srpske
* Banjalučka berza a.d. Banja Luka
* Arhiva