P R I J E D L O G

ZMIF u preoblikovanju

"KRISTAL INVEST FOND" a.d., Banja Luka

XIII SKUPŠTINA AKCIONARA

Broj:

Datum:

Na osnovu članova 85., 180, 180b, a u vezi sa članom 243d Zakona o investicionim fondovima (Službeni glasnik RS broj 92/06 i 82/15), člana 281. Zakona o privrednim društvima i člana 2., 4. i 5. Pravilnika o preoblikovanju zatvorenog investicionog fonda (Sl. gl. RS br. 108/15) i čl. 36. Statuta Zatvorenog mješovitog investicionog fonda sa javnom ponudom u preoblikovanju „KRISTAL INVEST FOND“ a.d. Banja Luka, Skupština akcionara Zatvorenog mješovitog investicionog fonda sa javnom ponudom u preoblikovanju „KRISTAL INVEST FOND“ a.d. Banja Luka je na svojoj sjednici, održanoj dana 29.06.2018.god.

d o n i j e l a je

**ODLUKU**

**osnivanju otvorenog novčanog investicionog fonda**

**„Cash Fund“**

**Član 1.**

U skladu sa Odlukom o potpunom preoblikovanju ZMIF u preoblikovanju “KRISTAL INVEST FOND” a.d. Banja Luka (u daljem tekstu: ZMIF u preoblikovanju) osniva se otvoreni novčani investicioni fond „Cash Fund“ (u daljem tekstu: ONIF „Cash Fund“).

Vrši se potpuno preoblikovanje ZMIF u preoblikovanju “KRISTAL INVEST FOND” a.d. Banja Luka (u daljem tekstu: ZMIF u preoblikovanju) na način da se cjelokupna imovina zajedno sa svim obavezama i potraživanjima Zatvorenog mješovitog investicionog fonda sa javnom ponudom u preoblikovanju „KRISTAL INVEST FOND“ a.d. Banja Luka prenosi na otvoreni novčani investiconi fond čije će poslovno ime glasiti :

* Otvoreni novčni investicioni fond sa javnom ponudom „Cash Fund“
* Skraćeni naziv:ONIF „ Cash Fund“

Fond nema svojstvo pravnog lica.

Vrijeme trajanja fonda je neograničeno.

**Član 2.**

Datum obračuna vrijednosti imovine i utvrđivanja obaveza je 30.04.2018.godine.

**Član 3.**

Imovina koja se prenosi ONIF “Cash Fund” kao i vrijednost ukupne imovine utvrđuje se na dan 30.04.2018.godine i iznosi 3.702.614,59KM (slovima:trimilonasedamstodvije

hiljadešestočetrnaest i 59/100).

Obaveze koje se prenose u ONIF “ Cash Fund” kao i vrijednost istih utvrđuju se na dan 30.04.2018.godine i iznose 4.770,57 (slovima: četrihiljadesedamstosedamdeset I 57/100).

Neto vrijednost imovine ONIF“ Cash Fund”na dan 30.04.2018.godine iznosi 3.697.884,02 KM (slovima trimilonašestodevedesetsedamhiljadaosamstoosamdesetčetiri i 02/100:).

Pregled pojedinačne imovine ONIF “Cash Fund”na dan 30.04.2018. godine je stavni dio ove Odluke, a isti će činiti početnu vrijednost imovine i obaveza ONIF “Cash Fund”.

**Član 4 .**

Svaki akcionar će za 1 (jednu) akciju koju je imao u ZMIF-u u preoblikovanju, na dan prijeseka ,dobiti 1 (jedan) udio u ONIF “Cash Fund”.

Ukupan broj udjela koji se emituju u ONIF “Cash Fund” je 129.557.961

**Član 5.**

Sve promjene na imovini i obavezama koje nastanu od datuma obračuna, 30.04.2018.godine do dana upisa u registar otvorenih investicionih fondova kod Komisije za hartije od vrijednosti Republike Srpske i registracije udjela kod Centralnog registra hartija od vrijednosti ad Banja Luka evidentiraju se u poslovnim knjigama ONIF „Cash Fund“.

**Član 6.**

Društvo za upravljanje investicionim fondovima „Kristal Invest” dužno je osnovati ONIF“Cash Fund” u skladu sa Zakonom o investicionim fondovima.

Društvo za upravljanje investicionim fondovima „Kristal Invest” će izdati vlasničke udjele u otvorenom fondu u skladu Zakonom o investicionim fondovima.

**Član 7.**

Ovlašćuje se Upravni odbor Društva za upravljanje investicionim fondovima „Kristal Invest” a.d. Banja Luka da sačini Statut i Prospekt ONIF “Cash Fund” te iste uputi na saglasnost Komisiji za hartije od vrijednosti Republike Srpske.

**Član 8.**

Odluka stupa na snagu danom donošenja a primjenjuje se od dana dobijanja saglasnosti Komisije za hartije od vrijednosti Republike Srpske.

Ovlašćuje se Upravni odbor Društva za upravljanje investicionim fondovima „Kristal Invest” a.d. Banja Luka da može izvršiti izmjene i dopune ove Odluke u skladu sa zaključkom Komisije za hartije od vrijednosti Republike Srpske.

Predsjednik Skupštine akcionara

\_\_\_\_\_\_\_\_\_\_\_\_\_\_\_\_\_\_\_\_\_

Dostavljeno:

* Skupštini akcionara
* Nadzornom odboru
* DUIF Kristal Invest
* Komisiji za hartije od vrijednosti Republike Srpske
* Centralni registar hartija od vrijednosti Republike Srpske
* Banjalučka berza a.d. Banja Luka
* Arhiva